PATVIRTINTA

 Mažeikių lopšelio-darželio „Pasaka“ direktoriaus

2017 m. gegužės 2 d. įsakymu Nr. V1- 65

**MAŽEIKIŲ LOPŠELIS-DARŽELIS „PASAKA“**

**ELEKTRIKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Elektrikas yra darbuotojas, dirbantis pagal darbo sutartį, priskiriamas C lygiui ir yra kvalifikuotų darbuotojų grupės, gaunantis darbo užmokestį iš Mažeikių rajono savivaldybės, finansavimo šaltinio „Pajamos savarankiškoms funkcijoms atlikti“. Elektriką į pareigas skiria ir jį atleidžia įstaigos direktorius įstatymų nustatyta tvarka.

2.Pareigybės grupė – kvalifikuoti darbuotojai.

3. Pareigybės lygis – C.

4. Pareigybės kodas- 741101.

5. Pareigybės paskirtis **–** pareigybė reikalinga atlikti lopšelio-darželio elektros ūkio techninę priežiūrą, eksploataciją ir remontą.

6. Elektriku skiriamas asmuo, kurio sveikata ir amžius leidžia dirbti tokį darbą, ir kuriam šį darbą dirbti nedraudžia įstatymai.

7. Pareigybės pavaldumas - šias pareigas einantis darbuotojas yra tiesiogiai pavaldus lopšelio-darželio ūkvedžiui.

**II SKYRIUS**

**SPECIALIEJI REIKALAVIMAI DARBUOTOJUI EINANČIAM ŠIAS PAREIGAS**

8. Darbuotojas, einantis šias pareigas, turi atitikti šiuos specialius reikalavimus:

8.1. turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

8.2. turėti elektriko darbo patirties ir turėti kvalifikacinę kategoriją, leidžiančią vykdyti žemosios įtampos elektros įrenginių priežiūrą (energetikos darbuotojo pažymėjimą);

8.3. turėti privalomą sveikatos medicininę pažymą;

8.4. žinoti Lietuvos Respublikos teisės aktus, reglamentuojančius elektros ūkio darbą;

 9. Elektrikas turi žinoti, mokėti ir išmanyti:

9.1. elektrotechnikos pagrindus;

9.2. pagrindinius duomenis apie pastoviąją ir kintamąją srovę;

9.3. elektros apšvietimo tinklų aptarnavimo, remonto būdus ir priemones;

9.4. elektros įrengimų ir prietaisų montavimo ir remonto būdus bei eiliškumą;

9.5. žemos įtampos laidų litavimo ir sujungimo būdus;

9.6. elektrotechninių medžiagų pagrindines rūšis, savybes ir paskirtį;

9.7. elektros variklių ir prietaisų, generatorių, transformatorių, komutacinės ir įvadinės

aparatūros, akumuliatorių, jungiklių, kontaktų darbo principus ir sandarą;

9.8. racionaliausius elektros įrengimų ir prietaisų patikrinimo, remonto, surinkimo, apsaugos nuo perkrovų būdus;

9.9. elektros įrenginių relinės apsaugos ir automatikos įrengimo taisykles ir paskirtį;

9.10. įrengimų ir prietaisų maitinimo šaltinių veikimo principus;

9.11. sudėtingų kontrolinių matavimo prietaisų paskirtį ir naudojimo sąlygas;

9.12. visų rūšių elektrinių jungčių techninius reikalavimus;

9.13. telemechanikos ir elektronikos pagrindus;

9.14. bendrus pagrindinių apsaugos nuo srovės poveikio reikalavimus;

9.15. elektrosaugos su elektros įrenginiais ir prietaisais reikalavimus, veikiančių elektros įrenginių ir prietaisų priežiūros tvarką;

9.16. pirmosios medicinos pagalbos suteikimo priemones ir tvarką esant elektrosaugos pažeidimams.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

10. Šias pareigas einantis darbuotojas vykdo šias funkcijas :

10.1. mokėti savarankiškai planuoti savo darbus, racionaliai organizuoti savo veiklą; užtikrinti atliekamų darbų kokybę;

10.2. mokėti saugiai dirbti.

10.3. mokėti naudotis pirminėmis gaisro gesinimo priemonėmis;

10.4. žinoti visų lopšelyje-darželyje esančių elektros įrengimų paskirtį, technines charakteristikas, darbo režimus, techninio eksploatavimo taisykles ir instrukcijas;

10.5. privalo suprasti ir mokėti skaityti lopšelio-darželio pastatų elektros instaliacijos schemas ir brėžinius;

10.6. prižiūrėti ir užtikrinti, kad lopšelyje-darželyje būtų eksploatuojami techniškai tvarkingi elektros įrenginiai ir prietaisai pagal projektinę dokumentaciją;

10.7. šalinti smulkius elektros grandinių iki 1000V gedimus;

10.8. atlikti smulkų elektros įrenginių remontą užregistruotus gedimų registracijos žurnale;

10.9. avarijų atveju organizuoti skubų elektros tiekimo sistemų remontą;

10.10. vykdyti elektros apskaitos prietaisų parodymų kontrolę lopšelio-darželio priklausančiuose pastatuose ir nedelsiant šalinti pastebėtus trūkumus;

10.11. nustatyti kabelių ir laidų galingumo apkrovą ir neleisti jų perkrauti;

10.12. atlikti elektros įrenginių ir instaliacijos profilaktikos darbus (tikrina jungčių ir įžeminimų kokybę ir kt.);

6.8. analizuoti elektros įrenginių gedimų priežastis ir jų keliamus pavojus darbuotojų saugos ir sveikatos ir priešgaisrinės saugos požiūriu. Apie pastebėtus trūkumus nedelsiant informuoti savo tiesioginį vadovą;

6.9. nedelsiant informuoti lopšelio-darželio vadovybę apie nelaimingus atsitikimus, saugos ir sveikatos instrukcijų pažeidimus, apie pavojų kilti gaisrui ir kitus ypatingus įvykius;

9.10. griežtai laikytis ir dirbti pagal įstaigos vadovo patvirtintą darbo grafiką;

9.10.1. visus darbo grafiko pasikeitimus raštiškai derinti su lopšelio-darželio ūkvedžiu, vadovu ar jį pavaduojančiu darbuotoju;

9.10.2. negalėdamas atvykti į darbą, apie tai praneša lopšelio- darželio direktoriui;

9.11. informuoti personalą apie stichines nelaimes, avarijas, dalyvauti šalinant stichinių nelaimių, avarijų pasekmes, apie jas informuoti įstaigos vadovą ir kitus atsakingus darbuotojus;

9.12. pranešti lopšelio – darželio ūkvedžiui ar vadovui apie lopšelio – darželio teritorijoje pastebėtus įtartinus daiktus, medžiagas, galinčias sprogti ar kitaip pakenkti sveikatai;

9.13. reaguoti į smurtą ir patyčias, nedelsiant apie tai informuoja lopšelio-darželio direktorių ar direktoriaus pavaduotoją ugdymui

9.14. vykdyti kitus su lopšelio-darželio uždaviniais ir funkcijomis susijusius nenuolatinio pobūdžio vadovybės pavedimus.

**IV SKYRIUS**

**TEISĖS**

23. Elektriko pareigas einantis darbuotojas turi teisę:

23.1. teikti lopšelio-darželio direktoriui pastabas bei pasiūlymus darbo sąlygoms pagerinti, inicijuoti įvairių klausimų sprendimus;

23.2. į tinkamas darbo sąlygas, atostogas ir kitas teisės aktais numatytas garantijas;

23.3. gauti įstatymų ir kitų teisės aktų nustatytą darbo užmokestį;

23.4. kelti savo kvalifikaciją;

23.6. neatlikti darbų, kurie prieštarauja darbų saugos ir priešgaisrinės apsaugos taisyklėms;

23.8. turėti ir kitų teisių, kurios neprieštarauja Lietuvos Respublikos įstatymams ir kitiems teisės aktams.

**V SKYRIUS**

**ATSAKOMYBĖ**

Lopšelio-darželio elektrikas atsakingas už:

5.1. elektros ūkio techninį tvarkingumą ir funkcionavimą;

5.2. tvarką ir švarą darbo vietoje;

5.3. Lietuvos Respublikos įstatymų ir kitų teisės aktų, lopšelio-darželio nuostatų, darbo ir priešgaisrinės saugos instrukcijų, darbo tvarkos taisyklių, funkcijų laikymąsi;

5.4. elektriką priima į darbą ir iš jo atleidžia lopšelio-darželio direktorius Lietuvos Respublikos teisės aktų nustatyta tvarka.

5.5. Lopšelio-darželio elektrikas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)